שלב שמינית הגמר של טורניר הרולאן גארוס ננעל היום (שני) עם שמונה משחקי יחידים. אנדי מארי העפיל לרבע הגמר אחרי ניצחון קליל מול קארן חצ'נוב. הבריטי יפגוש את קיי נישיקורי שדילג מעל פרננדו ורדאסקו. מארין צ'יליץ' העפיל גם הוא לאחר פרישה של קווין אנדרסון ויתמודד מול סטן ואוורינקה שגבר על גאל מונפיס.
המדורג 1 בעולם פתח את המשחק מצוין וניצח 3:6 את המערכה הראשונה, כשמספיקה לו שבירה אחת על הרוסי. במערכה השנייה מארי אומנם נשבר, אך שבר פעמיים מנגד והכניס את ההגשות הראשונות שלו ב-79% לעומת 48% של היריב, שנתנו לו 4:6. בפתיחת המערכה השלישית הבריטי שוב השיג שבירה וגמר את הסיפור אחרי שעתיים וחמש דקות, עם 4:6 נוסף.
נישיקורי התקשה בסיבוב הרביעי וניצח את היון צ'אנג רק במערכה חמישית, אבל הפעם זה הלך עבורו פשוט יותר. במערכה הראשונה הוא אמנם ספג 6:0 כשעשה 15 טעויות לא מחויבות, אך התעשת במהרה. במערכה השניה הוא ניצח 4:6 תוך כדי שהוא מנחית שלושה אייסים, בשלישית השיג 4:6 נוסף וברביעית ניצח 0:6 חלק. מול מארי הוא יקווה להראות טוב מההתחלה על מנת להעפיל לחצי גמר שלישי בסך הכל בגארנד סלאם.
Apr?s un 1er set rat?, @keinishikori bat Verdasco en 4 manches.
על מנת להעפיל לרבע הגמר, ואוורינקה היה צריך לגבור על גאל מונפיס שקיבל דחיפה מהקהל הביתי, ועשה זאת בקלילות עם 5:7, (9) 6:7 (7), 2:6. השוויצרי התקשה בפתיחה והיה הראשון שאיבד הגשה, אבל הצליח להשלים שתיים בדרך לניצחון במערכה הראשונה.
כבר במשחקון הראשון במערכה השנייה ואוורינקה שוב נשבר, אבל התעשת מיד, שבר במשחקון הבא וניצח בשובר השוויון. המערכה השלישית כבר הייתה הרבה יותר פשוטה עבור המדורג שלישי בעולם, שעלה לרבע הגמר ב-13 מ-17 המייג'ורים האחרונים.
בפעם הראשונה בקריירה, צ'יליץ' העפיל לרבע הגמר ברולאן גארוס. הקרואטי הוביל 3:6, 0:3, אבל קווין אנדרסון (56) נפצע ונאלץ לפרוש מה שסלל לו את הדרך הבטוחה. בין לבין, הוא הספיק להוריד ארבע אייסים ו-13 ווינרים.
אצל הנשים, אלינה סביטולינה (5 בעולם) חזרה בגדול כדי לעלות לרבע הגמר אחרי 6:4, 3:6, 5:7, כשבמערכה המכרעת היא כבר נקלעה לפיגור 5:2, לפני שניצחה 5 משחקונים רצופים והבטיחה את מקומה בין 8 האחרונות. האוקראינית המדורגת חמישית בטורניר תפגוש את סימונה האלפ (4 בעולם), שהביסה ללא תנאי 1:6, 1:6 את קרלה סוארס נבארו.
המדורגת 3 בעולם קרולינה פלישקובה העפילה גם לרבע הגמר, אחרי 6:2, 3:6, 4:6 על הפראגוואית ורוניקה ספדה (97). הצ'כית הפסידה במערכה הראשונה, אבל הצליחה להתאושש ולהשלים מהפך. היא תתמודד מול קרולין גארסיה (27) שגברה 2:6, 4:6 על המקומית אליס קורנה (43).